RÅDETS RESOLUTION af 14. oktober 1996 om fastsættelse af prioriteter for samarbejdet om retlige og indre anliggender for perioden 1. juli 1996 til 30. juni 1998 (96/C 319/01)

RÅDET FOR DEN EUROPÆISKE UNION -

som efterkommer Det Europæiske Råds anmodning om at tilrettelægge samarbejdet om retlige og indre anliggender, der er fastsat i afsnit VI i traktaten om Den Europæiske Union, og om at fastsætte, hvilke aktiviteter der skal prioriteres for at nå de mål, der blev fastsat på topmødet i Madrid den 15. og 16. december 1995;

som gentager, at det ønsker at fremme frihed, sikkerhed og lov og ret i Den Europæiske Union i overensstemmelse med retsstatsprincipperne, ved at medlemsstaterne udvikler er snævert samarbejde om retlige og indre anliggender -

VEDTAGER FØLGENDE RESOLUTION:

I. Rådet agter at forfølge de mål, som Det Europæiske Råd har fastsat, ved først og fremmest at koncentrere sig om følgende emner i perioden 1. juli 1996 til 30. juni 1998:

1. Bekæmpelse af terrorisme:

a) øget samarbejde mellem medlemsstaterne

b) ajourføring af dokumentet om terrorismetruslen

c) opstilling af en oversigt over centre med særlig kompetence inden for terrorismebekæmpelse.

2. Bekæmpelse af organiseret kriminalitet og narkotika:

2.1. Politi- og toldsamarbejde:

a) iværksættelse af Europol-konventionen (gennemførelsesforordninger, edb-system) og kontrol med Europols Narkotikaenhed (EDU)

b) politiuddannelse, navnlig ved samarbejde mellem politiskoler

c) øget teknisk samarbejde, navnlig i forbindelse med indgreb i meddelelseshemmeligheden, samarbejde mellem retsvidenskabelige laboratorier, samarbejde mellem de nationale politiefterretningstjenester

d) ajourføring af rapporten om organiseret kriminalitet og iværksættelse af henstillingerne deri

e) udkast til Napoli II-konvention

f) strategi for kontrollen ved de ydre grænser

g) bekæmpelse af efterligninger og ulovlig handel med kunstværker.

2.2 Narkotikabekæmpelse:

a) iværksættelse af ekspertrapporten om narkotika, som Det Europæiske Råd vedtog i Madrid den 15. og 16. december 1995 på såvel det retlige som det politi- og toldmæssige plan, navnlig med hensyn til begrænsning af udbuddet og internationalt samarbejde;

b) mekanisme til narkotikabekæmpelse i Latinamerika, herunder Caribien

c) undersøgelse af, i hvilket omfang en harmonisering af medlemsstaternes logivning vil kunne bidrage til en mindskelse af narkotikaforbruget og narkotikahandelen i Den Europæiske Union.

3. Forbedring af det retlige samarbejde:

3.1. På det civilretlige område:

a) udkast til konvention om fremsendelse af retlige og udenretlige dokumenter i sager om civile eller kommercielle spørgsmål

b) udkast til Bruxelles II-konvention (ægteskabssager og forældremyndighed),

c) igangsættelse af drøftelserne om behovet og muligheden for at indføre et europæisk tvangsfuldbyrdelsesdokument og en konvention om, hvilken lov der skal gælde for forpligtelser uden for kontraktforhold.

3.2. På det strafferetlige område:

a) udkast til konvention om udlevering

b) udkast til konvention om gensidig retshjælp i straffesager

c) analyse og tilpasning af de bestående instrumenter til andre former for retligt samarbejde

d) udkast til konvention om fuldbyrdelse af afgørelser om frakendelse af førerretten

e) bekæmpelse af efterligninger.

3.3. På det civilretlige og strafferetlige område:

Iværksættelse af den fælles aktion for retsembedsmænd som forbindelsespersoner og drøftelse af nytten af et net af kontaktpersoner.

4. Forbedring af samarbejdet om asyl og indvandring:

a) iværksættelse af Dublin-konventionen

b) indbyrdes tilnærmelse af medlemsstaternes procedurer for indrømmelse af asyl

c) indbyrdes tilnærmelse af vilkårene for modtagelse af asylansøgere

d) udarbejdelse af Eurodac-systemet (konvention og tekniske specifikationer)

e) drøftelse af retsstillingen for tredjelandsstatsborgere, der opholder sig lovligt på medlemsstaternes område

f) behandling af problemerne vedrørende midlertidig beskyttelse og byrdefordeling

g) drøftelse af subsidiære former for beskyttelse såsom de facto-beskyttelse og humanitær opholdstilladelse

h) skærpelse af foranstaltningerne til bekæmpelse af ulovlig indvandring, herunder især organiseret ulovlig indvandring, og ulovlig beskæftigelse

i) forbedring af samarbejdet med hjemlandene

j) forbedring af samarbejdet om udsendelse af ulovlige indvandrere; problemer med tilbagetagelse

k) falske dokumenter: udarbejdelse af et harmoniseret system til billedlagring og -transmission; praktisk samarbejde

l) behandling af problemerne vedrørende familiesammenføring.

5. Skærpet personkontrol ved de ydre grænser:

a) udkast til konvention om passage af de ydre grænser og gennemførelsesforanstaltninger

b) udkast til konvention om det europæiske informationssystem (EIS)

c) øget praktisk samarbejde mellem kontrolmyndighederne ved de ydre grænser

d) visa: gensidig anerkendesle af visa; håndbog og andre gennemførelsesforanstaltninger; ajourføring af de relevante forordninger.

6. Bekæmpelse af racisme og fremmedhad:

a) vurdering af henstillingerne fra Den Rådgivende Kommission for Bekæmpelse af Racisme og Fremmedhad

b) fortsættelse af arbejdet, både i retlig (opfølgning af den fælles aktion mod racisme og fremmedhad) og i politimæssig henseende.

7. Bekæmpelse af bestikkelse og svig til skade for Fællesskabets finansielle interesser:

a) udkast til anden protokol til konventionen om beskyttelse af Fællesskabets finansielle interesser

b) udkast til konvention om bestikkelse.

8. Horisontale aktioner:

a) forebyggelse af kriminalitet

b) bekæmpelse af menneskehandel.

II. Til støtte for de prioriterede aktiviteter i afsnit I vil Rådet tilskynde til udveksling af embedsmænd og dommere mellem medlemsstaterne og - eventuelt ved ydelse af EF-finansiering - til, at der afholdes seminarer og konferencer samt etableres uddannelsesprogrammer.

Rådet vil, når det er muligt, bestræbe sig på at samordne medlemsstaternes holdninger i internationale organisationer og på internationale konferencer, når disse drejer sig om et emne, der har forbindelse med de prioriterede emner i afsnit I.

Endelig vil Rådet med jævne mellemrum kontrollere medlemsstaternes iværksættelse af de bindende instrumenter, der vedtages under afsnit VI i traktaten om Den Europæiske Union.

III. Rådets virksomhed i forbindelse med samarbejdet med tredjelande om retlige og indre anliggender er omfattet af et eller flere særskilte arbejdsprogrammer.

For så vidt angår de lande, der deltager i en struktureret dialog med Den Europæiske Union, vil samarbejdet navnlig blive koncentreret om bekæmpelse af organiseret kriminalitet og ulovlig narkotikahandel.

IV. Med forbehold af medlemsstaternes og Kommissionens initiativret i henhold til artikel K.3, stk. 2, i traktaten om Den Europæiske Union drøfter Rådet programmet på forslag af det ved traktatens artikel K.4 nedsatte udvalg, i princippet ved begyndelsen af hvert formandskab og i hvert fald en gang om året for at fastsætte de prioriterede emner for de næste to år og bestemme, hvilke aktiviteter der skal fjernes fra listen, enten fordi de allerede er afsluttet, eller fordi de ikke kan gennemføres på kort sigt eller ikke længere er prioriteret, og hvilke nye aktiviteter der skal betragtes som prioriterede og tilføjes på arbejdsprogrammet.

V. Denne resolution med tilhørende bilag sendes til Europa-Parlamentet og offentliggøres i Tidende.

BILAG

>TABELPOSITION>